न्यु जेनिथ र ग्रान्डी स्पोर्ट्स बास्केटबल च्याम्पियन
न्यु जेनिथ र ग्रान्डी स्पोर्ट्स एकेडेमीले ऋत एसईई कप थ्री बाइ थ्री बास्केटबल प्रतियोगिताको उपाधि जितेका छन् । बिहबिार न्यु जेनिथ ब्वाइज तथा ग्रान्डी गर्ल्समा च्याम्पियन भए ।
काठमाडौँ — न्यु जेनिथ र ग्रान्डी स्पोर्ट्स एकेडेमीले ऋत एसईई कप थ्री बाइ थ्री बास्केटबल प्रतियोगिताको उपाधि जितेका छन् । बिहबिार न्यु जेनिथ ब्वाइज तथा ग्रान्डी गर्ल्समा च्याम्पियन भए ।आयोजक ऋत एकेडेमीको कोर्टमा ब्वाइज फाइनलतर्फ न्यु जेनिथले इन्साइट भिजनलाई १३–८ स्कोरले पराजित गर्‍यो । जेनिथका सुसन मगरले ७ स्कोर गरे । आयोजक ऋतले एन्जल्स हार्टलाई १४–१२ ले हराउँदै तेस्रो स्थान हात पार्‍यो ।गर्ल्स फाइनलमा समिरा घिसिङको ४ स्कोरमा ग्रान्डीले एसिया प्यासिफिकलाई ११–५ स्कोरले पाखा लगायो । युनिकले बलर्स एकेडेमीमाथि ८–५ को जित दर्ता गर्दै तेस्रो स्थानमा रह्यो ।दुवै समूहमा शीर्ष तीन स्थान हात पार्ने टोलीले क्रमशः ७ हजार, ५ हजार र ३ हजार ५ सय रुपैयाँ पुरस्कार पाए । शीर्ष तीन स्थान हात पार्ने टोलीका खेलाडीलाई ऋतमा प्लस टु अध्ययन गर्न चाहे ३० प्रतिशत छात्रवृत्ति प्रदान गरिने ऋतका सीईओ सिद्धार्थ लामाले जनाएका छन् । फाइनलका सर्वाधिक स्कोरकर्ताद्वय सुसन र समिरा मोस्ट भ्यालुएबल प्लेयर घोषित भए । विजेतालाई नेपाल बास्केटबल संघका महासचिव नरेन्द्र थापा, ऋतका प्रिन्सिपल आनन्दकुमार यादव, को–ओर्डिनेटर खेमनाथ पौडेललगायतले पुरस्कृत गरे ।एसिया प्यासिफिक विजयीआयोजक एसिया प्यासिफिक ‘ए’ प्रथम एसिया प्यासिफक एसईई कप थ्री बाइ थ्री बास्केटबल प्रतियोगिताको ब्वाइजमा प्रिक्वाटरफाइनल पुगेको छ । घरेलु कोर्टमा एसिया प्यासिफिकले डीआर ममोरियललाई ९–५, लक्ष्मीपुर ‘बी’ लाई ९–५ र एन्जल्स हार्ट ‘बी’ लाई ९–७ ले पराजित गर्‍यो ।अन्य खेलमा इन्साइट भिजन, एन्जल्स हार्ट ‘ए’, महामञ्जुश्री, सिनर्जी र एसिया प्यासिफिक ‘सी’ ले सफलता पाए । प्रतियोगिताको ब्वाइजमा २९ र गर्ल्समा १६ टिम सहभागी छन् । ओमेगा सेमिफाइनलमाआयोजक ओमेगा स्कुल तेस्रो एसईई कप थ्री बाइ थ्री बास्केटबल प्रतियोगिताको ब्वाइजमा बिहीबार सेमिफाइनल पुगेको छ । ओमेगाका ‘ए’ र ‘बी’ दुवै टोली सेमिफाइनलमा पुगेको हो । ब्वाइजमै कीर्तिपुर र नखिपोट पनि सेमिफाइनलमा पुगे । प्रतियोगिताको ब्वाइजतर्फ २० र गर्ल्समा ५ गरी २५ टिम सहभागी छन् । गर्ल्सको प्रतिस्पर्धा शुक्रबार मात्र हुनेछ । 